ກຸ່ມປະສົມ ພັກອິສລາມ ເສຍໄຊ ໃນການເລືອກຕັ້ງ ຢູ່ອາລຈີເຣຍ (ວີດີໂອກັບສະໄລດ໌)
ພັນທະມິດພັກສາສະໜາອິສລາມ ນິຍົມແນວທາງປານກາງ ເສຍໄຊ ໃຫ້ແກ່ພັກລັດຖະບານ ໃນການເລືອກຕັ້ງຢູ່ອາລຈີເຣຍ
ກຸ່ມປະສົມສາສະໜາອິດສະລາມນິຍົມແນວທາງປານກາງ ໄດ້ເສຍໄຊໃນວັນສຸກວານນີ້ ເວລາ ພັກທີ່ໄດ້ປົກຄອງອາລຈີເຣຍມາເປັນເວລາ 50 ປີໄດ້ກາຍເປັນພັກທີ່ໄດ້ຮັບຄະແນນຫຼາຍກວ່າ ໝູ່ ຈາກຜົນການເລືອກຕັ້ງຂັ້ນຕົ້ນ ພັກແນວໂຮມປົດປ່ອຍແຫ່ງຊາດ ຫຼື The National Liberation Front ຊຶ່ງເປັນພັກການ ເມືອງທີ່ຄອບງຳໃນປະຫວັດສາດຂອງອານລຈີເຣຍ ໄດ້ຊະນະ 220 ບ່ອນນັ່ງ ຈາກຈໍານວນ ບ່ອນນັ່ງທັງໝົດ 462 ບ່ອນ ໃນການປ່ອນບັດເລືອກຕັ້ງ ສະພາແຫ່ງຊາດ ທີ່ມີຂຶ້ນໃນມື້ວັນ ພະຫັດຜ່ານ ເພີ່ມຂື້ນຈາກ 136 ບ່ອນນັ່ງທີ່ພັກດັ່ງກ່າວຄວບຄຸມຢູ່ໃນປັດຈຸບັນນີ້ ຜົນການ ເລືອກຕັ້ງດັ່ງກ່າວໄດ້ປະກາດໃຫ້ຊາບໃນກອງປະຊຸມຖະແຫຼງຂ່າວໃນວັນສຸກວານນີ້ໂດຍລັດ ຖະມົນຕີກະຊວງພາຍໃນອາລຈີເຣຍ ທ່ານ Daho Ould Kablia ພັນທະມິດຂອງພັກສາສະໜາອິສລາມນິຍົມແນວທາງປານກາງກ່າວອ້າງວ່າ ຕົນໄດ້ຊະນະ 66 ບ່ອນນັ່ງ ແລະກ່າວຕື່ມວ່າ “ມີການສໍ້ໂກງຄະແນນເກີດຂຶ້ນຢ່າງກວ້າງຂວາງ ” ແຕ່ຫົວໜ້າຄະນະສັງເກດການໆເລືອກຕັ້ງຂອງສະຫະພາບຢູໂຣບກ່າວວ່າ ມີການລົງຄະ ແນນສຽງທີ່ຜິດປົກກະຕິຢູ່ເລັກນ້ອຍ ປະມານເຄິ່ງນຶ່ງຂອງພັກການເມືອງ 44 ພັກ ທີ່ເຂົ້າແຂ່ງຂັນໃນການເລືອກຕັ້ງ ໄດ້ລົງທະ ບຽນຢ່າງຖືກຕ້ອງຕາມກົດໝາຍໃນປີນີ້ ມັນເປັນການໄດ້ຮັບໄຊຊະນະ ທີ່ເຂັ້ມແຂງກວ່າ ເກົ່າຂອງພັກສາສະໜາອິສລາມໃນການເລືອກຕັ້ງເທື່ອທໍາອິດຂອງອາລຈີເຣຍນັບຕັ້ງແຕ່ ໄດ້ເກີດການ ລຸກຮືຂຶ້ນໃນລະດູບານໃໝ່ຂອງຊາວອາຣັບ ທີ່ອາດເປັນການສະທ້ອນຂອງ ທ່າອຽງຢູ່ໃນປະເທດ Morocco ຕູນີເຊຍ ແລະອີຈິບ ບັນດານັກເຄື່ອນໄຫວຝ່າຍຄ້ານ ຊຶ່ງໄດ້ກ່າວອ້າງເຖິງຄວາມບໍ່ໄວ້ເນື້ອເຊື່ອໃຈທີ່ຍັງດຳເນີນ ຢູ່ຕໍ່ມາກ່ຽວກັບຄໍາໝັ້ນສັນຍາຂອງລັດຖະບານທີ່ຈະປະຕິຮູບນັ້ນ ໄດ້ຮຽກຮ້ອງບໍ່ໃຫ້ບັນ ດາຜູ້ປ່ອນບັດພາກັນໄປປ່ອນບັດ ກະຊວງພາຍໃນອາລຈີເຣຍກ່າວວ່າ ມີຜູ້ໄປປ່ອນບັດ 44 ເປີເຊັນປຽບທຽບໃສ່ການປ່ອນ ບັດໃນປີ 2007 ທີ່ມີຜູ້ໄປບ່ອນບັດໜ້ອຍສຸດເປັນປະຫວັດການ 37 ເປີເຊັນ ປະທານາທິບໍດີ Addelaziz Bouteflika ໄດ້ປະກາດການປະຕິຮູບລັດຖະທຳມະນູນຫຼາຍ ຢ່າງ ຫລັງຈາກເກີດການປະທ້ວງຮຽກຮ້ອງເອົາປະຊາທິປະໄຕໃນປີກາຍນີ້ ນອກນັ້ນ ລັດຖະບານຂອງທ່ານ ແມ່ນນັບເປັນເທື່ອທໍາອິດໄດ້ອະນຸຍາດໃຫ້ບັນດາຜູ້ສັງເກດ ການຈາກຕ່າງປະເທດເຂົ້າໄປຕິດຕາມເບິ່ງການເລືອກຕັ້ງ ຊຶ່ງເປັນພາກສ່ວນນຶ່ງໃນການດຳ ເນີນຄວາມພະຍາຍາມເພື່ອໃຫ້ມີຄວາມໂປ່ງໃສຫຼາຍຂຶ້ນ ສະພາແຫ່ງຊາດຊຸດໃໝ່ຈະລົງຄະແນນສຽງກ່ຽວກັບການດັດແປງແກ້ໄຂລັດຖະທຳມະນູນ ຕາມທີ່ໄດ້ສະເໜີໄປແລ້ວນັ້ນ ແລະກະກຽມການເລືອກຕັ້ງປະທານາທິບໍດີ ໃນປີ 2014